**ประชาสัมพันธ์รณรงค์กำจัดลูกน้ำยุงลาย ป้องกันโรคไข้เลือดออก**

|  |
| --- |
|  |

|  |
| --- |
| เชิญชวนรณรงค์ให้ประชาชน ร่วมมือกันควบคุมแหล่งเพาะพันธุ์ลูกน้ำยุงลาย เพื่อป้องกันการระบาดของโรคไข้เลือดออก ซึ่งเป็นภัยเงียบอันเกิดจากยุงลายเป็นพาหะนำโรค การป้องกันและควบคุมการเกิดยุงลาย และกำจัดแหล่งเพาะพันธุ์ลูกน้ำยุงลายในบ้านเรือนและชุมชน เพื่อให้พ้นจากภาวการณ์ระบาดของโรคไข้เลือดออก ซึ่งทำได้ง่ายๆ โดยยึดหลัก 5 ป. คือ  1. **ปิด** ปิดฝาภาชนะกักเก็บน้ำให้มิดชิด ป้องกันยุงลงไปวางไข่  2. **เปลี่ยน** เปลี่ยนน้ำในภาชนะ เช่น แจกัน ถังเก็บน้ำ เพื่อตัดวงจรลูกน้ำที่จะกลายเป็นยุง  3. **ปล่อย** ปล่อยปลากินลูกน้ำในภาชนะใส่น้ำถาวร เช่น อ่างปลูกต้นไม้  4. **ปรับ** ปรับสิ่งแวดล้อมไม่ให้เป็นแหล่งเพาะพันธุ์ยุงลาย และปรับปรุงสิ่งแวดล้อมให้ปลอดโปร่ง โล่ง สะอาด มีลมพัดผ่าน ไม่ให้เป็นที่เกาะพักของยุงลาย  5. **ปฏิบัติ** ปฏิบัติเป็นประจำจนเป็นนิสัย และเริ่มลงมือตามคำแนะนำทันทีเพื่อให้ลูกหลานห่างไกลจากโรคไข้เลือดออก    หากพบผู้ป่วยมีไข้สูงเกิดขึ้นอย่างเฉียบพลัน ส่วนใหญ่ไข้จะสูงเกิน 38.5 องศาเซลเซียส หรือไข้อาจสูงถึง 40-41 องศาเซลเซียส มีจุดเลือดออกเล็กๆ กระจายอยู่ตามแขน ขา ลำตัว รักแร้ อาจมีเลือดกำเดาหรือเลือดออกตามไรฟัน ให้รีบพบแพทย์เพื่อตรวจสอบอาการทันที |